นายกรัฐมนตรี สั่งการกระทรวงพาณิชย์และกระทรวงสาธารณสุข ลงพื้นที่ติดตามข้อเท็จจริงกรณีหน้ากากอนามัยขาดตลาด
นายกรัฐมนตรี สั่งการกระทรวงพาณิชย์และกระทรวงสาธารณสุข ลงพื้นที่ติดตามข้อเท็จจริงกรณีหน้ากากอนามัยขาดตลาด นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้กระทรวงพาณิชย์และกระทรวงสาธารณสุข ลงพื้นที่ติดตามข้อเท็จจริงกรณีหน้ากากอนามัยขาดตลาด พร้อมกำชับให้หามาตรการในการแก้ไขปัญหา ทั้งในด้านการผลิตและการตลาด เพื่อให้มีสินค้าขายทั่วไปในท้องตลาดให้มากขึ้น โดยไม่ให้กระจุกตัวอยู่ที่ใดที่หนึ่ง พร้อมขอความร่วมมือผู้จัดจำหน่ายขายสินค้าให้ตรงกับป้ายราคา ไม่ฉวยโอกาสขายสินค้าเกินราคาที่กำหนดไว้ หากพบว่ามีการจำหน่ายสินค้าดังกล่าวตามร้านค้าต่างๆ หรือในช่องทางค้าขายออนไลน์ ในราคาสูง สามารถโทรศัพท์แจ้งรายละเอียดไปยังกระทรวงพาณิชย์ ที่หมายเลขโทรศัพท์ 1569 ตลอด 24 ชั่วโมง